535 



convexa, transversa, lateribns manca, rotundata, non margi- 

 nata; impressiones musculares profundiores, transverse ob- 

 longæ. Anguli postici annuli noni obtusi. Annulus analis 

 crassus, conicus, annulo nono duplo longior. 



Cerci fixi, basi late distantes, annulo nono triplo lon- 

 giores, graciles, subrecti, tuberculis setiferis productis nodulosi. 



Larva depresse cylindrica, e capite maximo sensim post 

 angustata, lævis, nitida, setis capitis et scutorum omnium 

 longioribus, gracillimis, erectis. Alba, capite et pronoto 

 flavis, dentibus clypei fuscis, mandibulis ferrugineis, apice et 

 retinaculo fuscis; pedes scutaque reliqua dorsi thoracis et 

 abdominis pallide flavescentia. 



Hab. in campis arenosis, lucifuga, fossoria. 



HARPALUS RUFICORNIS F. 



Larva præter staturam dimidio majorem formamque cor- 

 poris paulo depressiorem his præsertim dignoscitur notis: 



dente clypei medio late truncato, minute serrulato; 



sulcis capitis pone antennas intervallo latiore, planius- 

 culo discretis, interiore brevissimo, exteriore profundiore, mar- 

 gine extimo acute carinato; 



sulco tuber oculare ambiente post evanido; 



mandibulis ante retinaculum bidenticulatis; 



angulis posticis annuli noni abdominis late rotundatis; 



cercis erectioribus, crassioribus, apicem versus attenuatis, 

 intervallo minore distantibus. 



Hab. in campis et agris, lucifuga. 



STENOLOPHUS ANGLICUS Voet. 



Caput prothorace angustius, rotundate quadratum, transver- 

 sum, levius convexum,, æquatum,, collo nullo; clypeus breviter 

 denticulatus. 



Ocelli minuti, capiti supino non conspicui. 



Mandibulæ dorso æquatæ, retinaculo infra medium sito, 

 validiusculo , penicillo magno. 



